LANNA-AGE-BANPU ฟื้น! หลังราคาถ่านหินโลกเด้งแรง-ลุ้นแจ้งงบ Q3 โตแกร่ง
LANNA-AGE-BANPU ฟื้น! หลังราคาถ่านหินโลกเด้งแรง โบรกฯแนะซื้อเก็งกำไร-ลุ้นแจ้งงบไตรมาส 3 โตแกร่ง
LANNA-AGE-BANPU ฟื้น! หลังราคาถ่านหินโลกเด้งแรง โบรกฯแนะซื้อเก็งกำไร-ลุ้นแจ้งงบไตรมาส 3 โตแกร่ง โบรกฯแนะซื้อเก็งกำไร
9 พ.ย. 2564

ผู้สื่อข่าวรายงานว่า วันนี้(9 พ.ย.64) ราคาหุ้นในกลุ่มถ่านหินขยับขึ้นยกแผง นำโดยบริษัท บ้านปู จำกัด (มหาชน) หรือ BANPU ล่าสุด ณ เวลา 11:54 น. อยู่ที่ 11.00 บาท บวก 0.40 บาท หรือ 3.77% สูงสุดที่ 11.10 บาท ต่ำสุดที่ 10.70 บาท ด้วยมูลค่าซื้อขาย 1.14 พันล้านบาท
ด้านบริษัท ลานนารีซอร์สเซส จำกัด (มหาชน)  หรือ LANNA ล่าสุด ณ เวลา 11:55 น. อยู่ที่ 18.90 บาท บวก 1.10 บาท หรือ 6.18% สูงสุดที่ 19.10 บาท ต่ำสุดที่ 18.00 บาท ด้วยมูลค่าซื้อขาย 183.78 ล้านบาท
ส่วนบริษัท เอเชีย กรีน เอนเนอจี จำกัด (มหาชน) หรือ AGE ล่าสุด ณ เวลา 11:58 น. อยู่ที่ 2.88 บาท บวก 0.14 บาท หรือ 35.11% สูงสุดที่ 2.92 บาท ต่ำสุดที่ 2.76 บาท ด้วยมูลค่าซื้อขาย 12.24 ล้านบาท
บล.เอเชีย เวลท์ ระบุในบทวิเคราะห์วันนี้(9 พ.ย.64) ว่า ราคาถ่านหินตลาดล่วงหน้า (Newcastle) ส่งมอบเดือน ธ.ค. 64 ล่าสุด ปิดที่ 164 เหรียญต่อตัน เพิ่มขึ้น 10.4 เหรียญ (หรือเพิ่มขึ้น 6.77%)
โดยกลุ่มถ่านหิน อิงถ่านหิน Newcastle นับตั้งแต่ต้นปี-ปัจจุบันปรับขึ้นมา  92% นับตั้งต้นปี-ปัจจุบัน  แม้ช่วง 1-2 อาทิตย์ที่ผ่านมาปรับฐานแรง แต่ล่าสุดราคาเริ่มยืนได้ และเมื่อคืนปรับขึ้นแรงราว 7.32% ประเมินเป็น Sentiment บวกในการเก็งกำไรต่อหุ้นถ่านหินในวันนี้ อาทิ BANPU ราคาเป้าหมาย 14.20 บาท และ LANNA แนะนำเก็งกำไร 
นอกจากนี้คาด BANPU จะรายงานผลประกอบการงวดไตรมาส 3/64 ในวันพรุ่งนี้ (10 พ.ย.) คาดการณ์กำไรงวดไตรมาส 3/64 เท่ากับ 3.1 พันล้านบาท เพิ่มขึ้น 135.6% เทียบไตรมาสก่อนหน้า หลัก ๆ เป็นผลมาจากกำไรจากการดำเนินงานปกติที่ปรับตัวเพิ่มขึ้นถึง 65.4% เทียบไตรมาสก่อนหน้า มาอยู่ที่ราว 4.0 พันล้านบาท ตามผลการดำเนินงานของธุรกิจหลักถ่านหินที่โดดเด่นมาในงวดไตรมาส 3/64 ตามราคาขายถ่านหิน Spot ที่ปรับตัวขึ้นแรงมาอยู่ที่ 180 เหรียญฯต่อตัน ณ สิ้น งวดไตรมาส 3/64 จาก 131 เหรียญฯต่อตัน ณ สิ้นงวดไตรมาส 2/64